钦定古今图书集成/理学汇编/学行典/第011卷 > 阴阳管见后语 > 《第一章》
## 钦定古今图书集成/理学汇编/学行典/第011卷 > 阴阳管见后语 > 《第一章》

造化之道，合言之则为太极。分言之则为阴阳，谓之
两仪。阴阳又分之则为太阴太阳少阴少阳，谓之四
象。四象又分之，则为天地水火风雷山泽之象，谓之
八卦。天地水火常在，故为体；雷风山泽或有或无，故
谓之变。此皆在造化之中而未生物也，其既合，则物
生矣。